ᱛᱮ ᱦᱮᱡ ᱟᱠᱟᱱᱟᱭ᱾ ᱡᱟᱦᱟᱸᱨᱮ ᱟᱡ ᱜᱚᱲᱚᱢ ᱦᱟᱲᱟᱢ ᱠᱟᱹᱨᱩ ᱢᱟᱹᱡᱷᱤ ᱴᱷᱮᱱ ᱟᱡᱟᱜ ᱩᱯᱩᱨᱩᱢ ᱮ ᱞᱟᱹᱭᱟ ᱵᱟᱝᱢᱟ ᱟᱡᱰᱚ ᱥᱚᱵᱟᱱ ᱦᱚᱯᱚᱱ ᱠᱟᱱᱟᱭ ᱢᱮᱱᱛᱮ᱾ᱢᱮᱱᱠᱷᱟᱱ ᱠᱟᱹᱨᱩ ᱦᱟᱲᱟᱢ ᱴᱷᱮᱱ ᱠᱷᱮᱨᱣᱟᱲ ᱟᱡᱟᱜ ᱩᱯᱩᱨᱩᱢ ᱮ ᱞᱟᱹᱭ ᱥᱚᱫᱚᱨ ᱟᱠᱟᱫ ᱨᱮᱦᱚᱸ ᱟᱡᱤᱡ ᱱᱤᱡᱚᱨ ᱜᱚᱲᱚᱢ ᱠᱚᱲᱟ ᱢᱮᱱᱛᱮ ᱵᱟᱭ ᱩᱨᱩᱢ ᱟᱠᱟᱫᱮᱛᱮ ᱵᱟᱭ ᱦᱮᱸᱥᱤᱠᱟᱹᱨ ᱟᱠᱟᱱᱟ᱾ ᱩᱱᱨᱮ ᱠᱷᱮᱨᱣᱟᱲ ᱟᱹᱛᱩ ᱢᱟᱹᱡᱷᱤ ᱢᱚᱬᱮ ᱦᱚᱲ ᱴᱷᱮᱱ ᱮ ᱱᱮᱦᱚᱨ ᱟᱠᱟᱱᱟ᱾ ᱟᱡᱫᱚ ᱥᱚᱵᱟᱱ ᱟᱨ ᱥᱩᱢᱤ ᱛᱤᱠᱤᱱᱤᱡ ᱦᱚᱯᱚᱱ ᱠᱟᱱᱟᱭ᱾ ᱛᱚᱵᱮ ᱟᱹᱛᱩ ᱢᱟᱹᱡᱷᱤ ᱢᱚᱬᱮ ᱦᱚᱲ ᱦᱚᱸᱠᱚ ᱢᱟᱱᱟ ᱟᱠᱟᱫᱮᱭᱟ᱾ ᱢᱮᱱ ᱟᱠᱟᱣᱟᱫᱮᱭᱟ ᱠᱚ ᱼ “ᱟᱢ ᱵᱟᱵᱟ ᱟᱨ ᱟᱭᱳ ᱛᱤᱠᱤᱱ ᱠᱤᱱ ᱵᱟᱯᱞᱟ ᱞᱮᱱᱟ ᱢᱮᱱᱛᱮ ᱵᱟᱞᱮ ᱵᱟᱰᱟᱭᱟ᱾ ᱟᱨ ᱟᱹᱠᱤᱱᱟᱜ ᱛᱤᱨᱤᱞ ᱛᱟᱨᱚᱵ ᱪᱮ ᱢᱟᱹᱡᱷᱤ ᱢᱚᱬᱮ ᱛᱮ ᱥᱟᱹᱠᱷᱤ ᱥᱚᱵᱷᱟ ᱵᱟᱭ ᱦᱩᱭ ᱟᱠᱟᱱᱟ᱾ ᱪᱮᱫᱟᱜ ᱪᱮ ᱟᱢ ᱜᱚᱲᱚᱢ ᱦᱟᱲᱟᱢ ᱫᱚ ᱟᱹᱛᱩ ᱦᱚᱲ ᱠᱷᱚᱱ ᱮ ᱵᱟᱨᱚᱱ ᱟᱠᱟᱱᱟ᱾ ᱟᱨ ᱟᱢ ᱮᱢ ᱡᱟᱱᱟᱢ ᱟᱠᱟᱱᱟ ᱚᱱᱟ ᱦᱚᱸ ᱟᱹᱛᱩ ᱫᱤᱥᱚᱢ ᱨᱮ ᱟᱢᱟᱜ ᱪᱷᱩᱛ ᱪᱦᱟᱹᱴᱭᱟᱹᱨ ᱪᱮ ᱡᱟᱹᱛᱤ ᱠᱟᱹᱢᱤ ᱦᱚᱸ ᱵᱟᱭ ᱦᱩᱭ ᱟᱠᱟᱱᱟ᱾” ᱠᱷᱮᱨᱣᱟᱲ ᱟᱹᱛᱩ ᱢᱟᱹᱡᱷᱤ ᱢᱚᱬᱮ ᱠᱚᱣᱟᱜ ᱠᱟᱛᱷᱟ ᱟᱸᱡᱚᱢ ᱠᱟᱛᱮ ᱢᱚᱱᱮ ᱡᱤᱣᱤ ᱨᱮ ᱟᱹᱰᱤ ᱫᱩᱠ ᱮᱱᱟᱭ ᱟᱨ ᱮ ᱢᱮᱱ ᱟᱠᱟᱜᱼᱟ ᱼ ᱛᱚᱵᱮ ᱪᱮᱫ ᱱᱚᱶᱟ ᱥᱟᱶᱛᱟ ᱦᱚᱸ ᱤᱧ ᱩᱯᱩᱨᱩᱢ ᱵᱟᱭ ᱮᱢ ᱫᱟᱲᱮᱭᱟᱹᱧᱟ?
 ᱚᱱᱟ ᱠᱷᱟᱹᱛᱤᱨ ᱠᱷᱮᱨᱣᱟᱲ ᱫᱚ ᱥᱟᱱᱛᱟᱲ ᱥᱟᱶᱛᱟ ᱟᱹᱱ ᱟᱹᱨᱤ ᱥᱟᱥᱚᱱ ᱵᱮᱵᱚᱥᱛᱟ, ᱵᱷᱟᱨᱚᱛ ᱡᱟᱠᱟᱛ ᱢᱟᱹᱡᱷᱤ ᱯᱟᱨᱜᱟᱱᱟ ᱢᱚᱦᱚᱞ ᱪᱮᱛᱟᱱ ᱯᱟᱹᱛᱭᱟᱹᱣ ᱥᱟᱦᱟ ᱟᱠᱟᱱᱟ᱾ ᱠᱟᱹᱴᱩᱵ ᱩᱫᱩᱜ ᱠᱟᱛᱮ ᱫᱩᱥᱟᱹᱣ ᱟᱠᱟᱫᱼᱟᱭ ᱟᱨ ᱥᱟᱱᱛᱟᱲ ᱥᱟᱶᱛᱟ ᱨᱤᱱ ᱢᱟᱹᱡᱷᱤ ᱯᱟᱨᱜᱟᱱᱟ ᱠᱚᱭ ᱠᱩᱠᱞᱤ ᱟᱠᱟᱫ ᱠᱚᱣᱟ ᱼ “ᱚᱠᱟᱨᱤᱧ ᱧᱟᱢᱟ ᱤᱧᱟᱜ ᱡᱟᱹᱛᱤ ᱥᱟᱠᱟᱢ, ᱚᱠᱚᱭ ᱮᱢᱟᱹᱧᱟ ᱵᱚᱸᱥᱚ ᱵᱩᱱᱤᱭᱟᱹᱫ ᱨᱮᱱᱟᱜ ᱩᱯᱩᱨᱩᱢ, ᱚᱲᱟᱜ ᱰᱤ ᱨᱮᱱᱟᱝ ᱩᱯᱩᱨᱩᱢ ᱥᱟᱠᱟᱢ᱾ ᱚᱠᱚᱭ ᱮᱢᱟᱹᱧᱟ ᱤᱧᱟᱜ ᱩᱯᱩᱨᱩᱢ?  ᱦᱚᱸ ᱦᱚᱸ ᱚᱠᱚᱭ ᱮᱢᱟᱹᱧᱟ ᱤᱧᱟᱜ ᱩᱯᱩᱨᱩᱢ? ? ? 